

**REPUBLIKA HRVATSKA**

**ZAGREBAČKA ŽUPANIJA**

**OPĆINA DUBRAVICA**

 **Općinski načelnik**

Na temelju članka 64. stavka 3. Zakona o zaštiti okoliša (Narodne novine, broj 80/13, 153/13, 78/15, 12/18 i 118/18) i članka 31. stavka 4. Uredbe o strateškoj procjeni utjecaja plana i programa na okoliš (Narodne novine, broj 3/17) te članka 38 Statuta Općine Dubravica (Službeni glasnik, broj 01/21, 03/2024), po prethodno pribavljenom završnom mišljenju o potrebi strateške procjene, Upravnog odjela za prostorno uređenje, gradnju i zaštitu okoliša Zagrebačke županije, Odsjeka za zaštitu okoliša (Klasa:351-03/24-03/42, urbroj:238-18-02/1-24-3, od 04. studeni 2024.), općinski načelnik Općine Dubravica dana 17.02.2025. godine donio je

**O D L U K U**

**da nije potrebno provesti stratešku procjenu**

**utjecaja na okoliš za Izmjene i dopune Prostornog plana uređenja Općine Dubravica**

I.

Ovom Odlukom se utvrđuje da nije potrebno provesti stratešku procjenu utjecaja na okoliš Izmjena i dopuna Prostornog plana uređenja Općine Dubravica (u daljnjem tekstu: Plan), obzirom da je utvrđeno da Izmjene i dopune Prostornog plana uređenja Općine Dubravica neće imati vjerojatno značajan utjecaj na okoliš.

II.

Osnovni razlozi za pokretanje postupka izrade Izmjena i dopuna Prostornog plana uređenja Općine Dubravica:

1. **Usklađenost sa zakonskim i podzakonskim okvirom**
2. Zakonska obveza izrade izmjene i dopune Plana i usklađenje sa Zakonom: obveza izrade i donošenja Izmjene i dopune Plana propisana je odredbom članka 75. Zakona o prostornom uređenju (NN 153/13, 65/17, 114/18, 39/19, 98/19, 67/23), a ovlaštenje Općinskog vijeća za donošenje Plana sadržano je u odredbi članka 109. stavka 4. Zakona.
3. Postupak izrade i donošenja Plana provodi se sukladno Zakonu, Uredbi o određivanju građevina, drugih zahvata u prostoru i površina državnog i područnog (regionalnog) značaja (NN 37/14 i 154/14), Uredbi o informacijskom sustavu prostornog uređenja (NN 115/15), Pravilniku o prostornim planovima (NN 152/23) i drugim podzakonskim propisima iz područja prostornog uređenja te posebnim propisima čije su odredbe od utjecaja na postupak izrade i donošenje Plana.
4. Usklađenje s planom više razine

Prostorni plan Zagrebačke županije(Glasnik Zagrebačke županije broj 3/02, 6/02 (ispravak), 8/05, 8/07, 4/10, 10/11, 14/12-(pročišćeni tekst), 27/15, 31/15 (pročišćeni tekst), 43/20, 46/20 (ispravak Odluke) i 2/21(pročišćeni tekst, 39/22 i 18/23- pročišćeni tekst).

**B. Programska polazišta i ciljevi izrade izmjene i dopune Plana su:**

1. Cilj izrade Plana je osuvremeniti, unificirati i digitalizirati prostorni plan uređenja te time pojednostavniti i olakšati njegovu provedbu.
2. Plan će biti izrađen u modulu ePlanovi i modulu ePlanovi Editor informacijskog sustava prostornog uređenja.
3. Plan će se izraditi i provoditi putem digitalnog infrastrukturnog servisa za unapređenje pružanja elektroničkih javnih usluga što će smanjiti opterećenja građanima, poslovnim subjektima i investitorima. Planom će se ubrzati izdavanje akata za gradnju i realizacija investicija na svim razinama upravljanja.

Nova tehnologija izrade Plana omogućit će unošenje svih relevantnih prostornih podataka te njihovu analizu i usporedbu. Prostorni razvoj će se temeljiti na sveobuhvatnoj analizi prostornih podataka koja će omogućiti kvalitetno i objektivno donošenje odluka o prostoru te precizniju projekciju njihovog sinergijskog učinka.

III.

Prostorni obuhvat Plana iznosi 2.061 ha.

IV.

Jedinstveni upravni odjel Općine Dubravica zatražio je mišljenja od sljedećeg upravnog tijela:

1. Zagrebačka županija; Upravni odjel za prostorno uređenje, gradnju i zaštitu okoliša; Ulica Ivana Lučića 2a/VI, 10000 Zagreb

Ovo tijelo (Zagrebačka županija; Upravni odjel za prostorno uređenje, gradnju i zaštitu okoliša) daje sljedeće mišljenje:

1. **Zagrebačka županija, Upravni odjel za prostorno uređenje, gradnju i zaštitu okoliša, Odsjek za zaštitu okoliša**

Ulica Ivana Lučića 2a/VI, 10000 Zagreb

(Klasa: 351-03/24-03/42, urbroj: 238-18-02/1-24-3 od 04. studeni 2024.)

Temeljem zatraženog mišljenja od 18.listopada (Klasa:350-03/24-01/2;urbroj:238-40-03-24-1) o potrebi provedbe postupka ocjene ili strateške procjene utjecaja na okoliš Izmjena i dopuna Prostornog plana uređenja Općine Dubravica, gdje je u dokumentaciji priložen Prijedlog Odluke o izradi izmjene i dopune Prostornog plana uređenja Općine Dubravica i Obrazac o ocjeni o potrebi strateške procjene na okoliš (Obrazac iz Priloga II, Uredbe o strateškoj procejni utjecawja strategije, plana i programa na okoliš, NN 3/17), kao i temeljem Dopune zahtjeva zaprimljene 04. studenog 2024. (Klasa:350-03/24-01/2,Urbroj:238-40-03-24-2 od 30.10.2024.) u kojoj se dopuni dodatno pojašnjava da je za prethodno provedene V. Izmjene i dopune Prostornog plana uređenja Općine Dubravica proveden postupak ocjene o potrebi strateške procjene, pri čemu je po provedenom postupku, ovo tijelo donijelo mišljenje sukladno članku 71. Zakona (Klasa:351-03/23-03/42,Urbroj:238-18-02/2-23-2, od 02.06.2023.) da je postupak ocjene o potrebi strateške procjene utjecaja na okoliš V. Izmjena i dopuna Prostornog plana uređenja Općine Dubravica proveden u skladu s odredbama Zakona i Uredbe, te da za navedeni Plan nije potrebno provesti postupak strateške procjene. Temeljem navedenog Općinsko vijeće Općine Dubravica je donijelo odluku o donošenju V. Izmjena i dopuna Prostronog plana uređenja Općine Dubravica (Klasa:024-02/24-01/03,Urbroj:234-40-02-24-10 od 26. rujna 2024.).

Nadalje se u dopune predmetnog zahtjeva navodi da Općina Dubravica nema novih izmjena/zahtjeva u odnosu na važeće V. Izmjene i dopune Prostornog plana uređenja Općine Dubravica, te da je namjera Općine Dubravica provođenje digitalizacije postojećeg važećeg plana u modulu ePlanovi i Informacijskog sustava prostornog uređenja.

U predmetnom Mišljenju zaključeno je da s obzirom na navedeno, daju mišljenje da u konkretnom slučaju nije potrebno provesti postupak strateške procjene, niti postupak ocjene o potrebi procjene utjecaja Izmjena i dopuna Prostornog plana uređenja Općine Dubravica na okoliš.

V.

O ovoj Odluci će Jedinstveni upravni odjel informirati javnost sukladno odredbama Zakona o zaštiti okoliša (Narodne novine, broj 80/13, 153/13, 78/15, 12/18 i 118/18) i Uredbe o informiranju i sudjelovanju javnosti i zainteresirane javnosti u pitanjima zaštite okoliša (Narodne novine, broj 64/08).

VI.

Ova Odluka stupa na snagu danom donošenja i biti će objavljena u Službenom glasniku Općine Dubravica.

OPĆINSKI NAČELNIK

KLASA: 350-03/24-01/2

URBROJ: 238-40-01-25-23

Dubravica, 17. veljače 2025. godine

NAČELNIK

Marin Štritof